text: Sid godt på Ribes gamle rådhus 
  09 december 2010 kl. 10.43
  Igen en stor gave fra A.P. Møller Fonden - 392.000 kroner til nye stole på det gamle rådhus i Ribe.
  Penge-gaven glæder Esbjergs borgmester Johnny Søtrup. Kommunens økonomi er ikke for god, siger han. Der var ikke penge til at skifte de gamle stole ud, og dem sad man ikke så godt i. Men huset er smukt i sig selv, og derfor er det en kærkommen gave.
  Fondens gave bliver brugt til nye stole af typen ?Kirkestole?, designet af Kaare Klint.
  Rådhuset anvendes til mange forskellige formål, bl.a. udlån til foreninger, udleje til private virksomheder  samt repræsentative arrangementer. Et af de seneste kulturelle arrangementer var kåringen af årets juleøl, som foregik i sidste uge. 
  - Det er rart, at vi fremover kan tilbyde bedre siddekomfort i stole, som matcher rummet og samtidig forskønner det i mange år fremover, siger borgmesteren.
  